CELEX: 32017D2266
Language: sl
Date: 2017-12-06 00:00:00
Title: Izvedbeni sklep Komisije (EU) 2017/2266 z dne 6. decembra 2017 o spremembi Izvedbenega sklepa (EU) 2016/1138 glede nekaterih rokov za uporabo standardov UN/CEFACT za izmenjavo informacij o ribištvu (notificirano pod dokumentarno številko C(2017) 8089)

8.12.2017   
            
            
               SL
            
            
               Uradni list Evropske unije
            
            
               L 324/55
            
         IZVEDBENI SKLEP KOMISIJE (EU) 2017/2266
   z dne 6. decembra 2017
   o spremembi Izvedbenega sklepa (EU) 2016/1138 glede nekaterih rokov za uporabo standardov UN/CEFACT za izmenjavo informacij o ribištvu
   
      
         (notificirano pod dokumentarno številko C(2017) 8089)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti členov 111 in 116 Uredbe,
   ob upoštevanju Izvedbene uredbe Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (2) in zlasti člena 146j Uredbe,
   ob upoštevanju naslednjega:
   
               (1)
            
            
               Sistemi držav članic bi morali omogočati izmenjavo podatkov o ribolovni dejavnosti in sporočil v zvezi s prodajo ob uporabi standarda Centra Združenih narodov za pospeševanje trgovine in elektronsko poslovanje (UN/CEFACT) v skladu s členoma 146g in 146h Izvedbene uredbe (EU) št. 404/2011.
            
         
               (2)
            
            
               Izvedbeni sklep Komisije (EU) 2016/1138 (3) določa roke za uporabo standardov UN/CEFACT za izmenjavo informacij o ribištvu.
            
         
               (3)
            
            
               Za zagotovitev neprekinjenega poslovanja je treba določiti prehodno obdobje, v katerem se bosta za izmenjavo podatkov lahko uporabljali oblika, ki je bila v uporabi pred 1. novembrom 2017, in oblika na osnovi standarda UN/CEFACT, tako znotraj Unije kot tudi med državami članicami in tretjimi državami.
            
         
               (4)
            
            
               Treba je spremeniti specifikacije za odgovarjanje na sporočila o obvestilih o prodaji in podatkih o prevzemu, da se postopek uskladi s specifikacijami drugih zahtev za podatke.
            
         
               (5)
            
            
               Zato je primerno odložiti nekatere roke iz Izvedbenega sklepa (EU) 2016/1138 za uporabo teh standardov UN/CEFACT.
            
         
               (6)
            
            
               Na srečanjih skupine strokovnjakov za nadzor ribištva – ERS (sistem za elektronsko beleženje in poročanje) in delovne skupine za upravljanje podatkov so države članice soglašale, da je treba določiti prehodno obdobje, spremeniti navedene specifikacije in odložiti nekatere roke.
            
         
               (7)
            
            
               Ker se je prehodno obdobje začelo že 1. novembra 2017, se mora ta sklep uporabljati retroaktivno od tega datuma.
            
         
               (8)
            
            
               Izvedbeni sklep (EU) 2016/1138 bi bilo zato treba ustrezno spremeniti –
            
         SPREJELA NASLEDNJI SKLEP:
   Člen 1
   Spremembe Izvedbenega sklepa (EU) 2016/1138
   Izvedbeni sklep (EU) 2016/1138 se spremeni:
   
               (1)
            
            
               v členu 2 se dodata odstavka 3 in 4:
               „3.   V prehodnem obdobju, ki se konča najpozneje 1. maja 2018, se vse izmenjave podatkov o ribolovni dejavnosti med dvema državama članicama še naprej opravijo v obliki, ki se je uporabljala pred 1. novembrom 2017, razen če tako država pošiljateljica kot država članica prejemnica omogočata izmenjavo podatkov o ribolovni dejavnosti ob uporabi nove oblike na osnovi standarda UN/CEFACT.
               4.   Izmenjava podatkov o ribolovni dejavnosti v okviru sporazuma o partnerstvu o trajnostnem ribištvu še naprej temelji na uporabi oblike, ki se je uporabljala pred 1. novembrom 2017, do datuma, dogovorjenega z zadevno tretjo državo.“;
            
         
               (2)
            
            
               člen 3 se spremeni:
               
                           (a)
                        
                        
                           v odstavku 1 se doda naslednji pododstavek:
                           „V prehodnem obdobju, ki se konča najpozneje 1. maja 2018, se vse izmenjave obvestil o prodaji in podatkov o prevzemu med dvema državama članicama še naprej opravijo v obliki, ki se je uporabljala pred 1. novembrom 2017, razen če tako država pošiljateljica kot država članica prejemnica omogočata izmenjavo obvestil o prodaji in podatkov o prevzemu ob uporabi nove oblike na osnovi standarda UN/CEFACT.“;
                        
                     
                           (b)
                        
                        
                           odstavek 2 se nadomesti z naslednjim:
                           „2.   Od 1. novembra 2018 sistemi držav članic omogočajo pošiljanje sporočil o obvestilih o prodaji in podatkih o prevzemu ter odgovarjanje nanje iz člena 146h(3) Izvedbene uredbe (EU) št. 404/2011 v obliki zapisa UN/CEFACT P1000-5 za operacije, ki potekajo od navedenega datuma.“
                        
                     
         Člen 2
   Uporaba
   Ta sklep se uporablja od 1. novembra 2017.
   Člen 3
   Naslovniki
   Ta sklep je naslovljen na države članice.
   
      V Bruslju, 6. decembra 2017
      
         
            Za Komisijo
         
         Karmenu VELLA
         
            Član Komisije
         
      
   
   
      (1)  UL L 343, 22.12.2009, str. 1.
   
      (2)  UL L 112, 30.4.2011, str. 1.
   
      (3)  Izvedbeni sklep Komisije (EU) 2016/1138 z dne 11. julija 2016 o spremembi oblik zapisa, ki temeljijo na standardu UN/CEFACT za izmenjavo informacij o ribištvu (UL L 188, 13.7.2016, str. 26).